Diari Oficial de la Generalitat Valenciana


Sumari del DOGV 2471, del 16-03-1995 (1995/834142)

ORDRE d'1 de març de 1995, de la Conselleria d'Agricultura, Pesca i Alimentació, por la qual s'estableix un sistema d'ajudes per a accions formatives en el sector marítimo-pesquer.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   2471

Data del DOGV
:   16-03-1995

Secció del DOGV
:   ALTRES DISPOSICIONS

Número del document
:   1995/834142


Data del document
:   01-03-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE d'1 de març de 1995, de la Conselleria d'Agricultura, Pesca i Alimentació, por la qual s'estableix un sistema d'ajudes per a accions formatives en el sector marítimo-pesquer.   
Les competències que en matèria pesquera té atribuïdes la Conselleria d'Agricultura, Pesca i Alimentació determinen en el seu àmbit d'aplicació actuacions que possibiliten el desenvolupament i l'ordenació del sector pesquer.  
És objectiu de la Conselleria en col·laboració amb el Fons Social Europeu estendre l'acció formativa marítimo-pesquera als ports del litoral de la Comunitat Valenciana, proporcionant als professionals de la mar un conjunt de coneixements, habilitats i destreses que els permeta la màxima eficàcia i seguretat en el seu treball, com també elevar el seu nivell de qualificació professional que els faculte per a l'acompliment de noves competències i s'assegure, amb això, la normal extracció dels recursos pesquers i conservant eficaçment el medi marí.  
En virtut d'això i en ús de les facultats que tinc conferides, a proposta del director general de Producció Agrària i Pesca,  
ORDENE:  
Article primer  
S'estableix una línia d'ajuda per a accions formatives en el sector marítimo-pesquer que es realitzen en el territori de la Comunitat Valenciana.  
La Conselleria d'Agricultura, Pesca i Alimentació, per mitjà la Direcció General de Producció Agrària i Pesca podrà concedir:  
a) Ajudes a persones o entitats que organitzen accions formatives marítimo-pesqueres.  
b) Ajudes econòmiques als alumnes que participen en accions formatives marítimo-pesqueres.  
Article segon  
Podran ser beneficiaris les persones físiques o jurídiques el projectes de les quals s'adequen als objectius indicats en aquesta ordre.  
Article tercer  
Les accions formatives es destinaran a treballadors, preferentment del sector marítimo-pesquer, per a la realització dels següents cursos o accions:  
1. Supervivència en la mar, nivell I.  
2. Lluita contra incendis en la mar, nivel I.  
3. Radiotelefonista naval restringit.  
4. Competència de mariner.  
5. Patró de trànsit interior.  
6. Patró de pesca local.  
7. Mecànic de litoral.  
8. Patró de 2ª classe de pesca litoral: mòduls I i II.  
9. Mecànic naval de 2a. classe: mòduls I, II, III.  
10. Bussejador professional de 2ª classe restringit.  
11. Bussejador professional de 2ª classe.  
12. Accions que tinguen per objectiu la formació del sector pesquer.  
13. Accions que tinguen per objectiu la divulgació i promoció dels productes de la pesca.  
El nombre d'assistents, tret que hi haja norma en contra, estarà comprés entre 15 i 30.  
Article quart  
Les entitats o persones beneficiàries de les diferents ajudes que organitzen accions formatives, hauran de tenir la capacitat suficient en mitjans materials, humans i organitzatius per a complir amb els objectius establerts.  
Quan l'entitat beneficiària ho siga també de subvencions o ajudes per a la mateixa finalitat, procedents de qualsevol altra administració o ens públic, l'import de les ajudes concedides mai no podrà aïlladament o en concurrència superar el cost de l'acció que es desenvoluparà.  
Article cinquè  
Per a optar a les ajudes econòmiques els alumnes que participen en accions formatives marítimo-pesqueres hauran de complir els següents requisits:  
1. Ser resident en la Comunitat Valenciana.  
2. Participar en alguna de les accions formatives descrites en l'article tercer que es realitzen en un municipi distant més de 20 km del seu lloc de residència.  
Per a l'assistència d'alumnes a les acciones formatives que figuren en l article tercer, la quantia que percebrà cada alumne no podrà ser superior a 1.200 PTA per dia d'assistència.  
Article sisè  
La quantia màxima de les ajudes no podrà ser superior en cap cas a les despeses computables a cada acció formativa.  
Seran computables a efecte de determinar les ajudes per a compensar el cost de les acciones formatives:  
a) Despeses del personal docent.  
b) Assegurança d'accidents, material fungible en equips i didàctic, necessaris per a la formació, lloguer d'edificis i lloguer o amortització d'equips.  
c) Publicitat i promoció.  
d) Ajudes econòmiques amb destinació a l'alumnat participant de les accions formatives quan no siguen beneficiaris de les ajudes directes previstes en l'article primer paràgraf 2n b).  
e) Despeses d'assistències tècniques i estudis.  
f) Despeses de gestió i organització.  
g) Altres despeses no previstes en els apartats anteriors i que es justifique la seua necessitat per a la realització de l'acció formativa.  
Per a ser subvencionades les accions publicitàries, hi haurà de constar el patrocini de la Conselleria d'Agricultura, Pesca i Alimentació de la Generalitat Valenciana i del Fons Social Europeu, d'acord amb les instruccions de la Direcció General de Producció Agrària i Pesca.  
Article setè  
Per a la valoració dels projectes formatius organitzats per persones o entitats es tindrà en compte:  
1. Vinculació del sol·licitant amb els professionals marítimo-pesquers.  
2. Idoneïtat de la infrastructura quant a la instal·lació d'aules i tallers per a realitzar l'acció formativa.  
3. Idoneïtat del personal docent amb acreditació del seu currículum per al desenvolupament dels cursos.  
4. Expectatives d'ocupació mitjançant la realització de l'acció formativa.  
5. Adequació de l'acció al programa operatiu de la Comunitat Valenciana.  
Article vuitè  
Las sol·licituds de les entitats i alumnes hauran de ser formulades d'acord amb els models que figuren en l'annex I i II respectivament i es presentaran en els serveis territorials de la Conselleria d'Agricultura, Pesca i Alimentació o en qualsevol dels llocs que s'estableix en l'article 38, punt 4, de la Llei 30/1992, de 26 de novembre de 1992, abans del 30 de març de cada any.  
La Direcció General de Producció Agrària i Pesca, mitjançant resolució publicada en el Diari Oficial de la Generalitat Valenciana podrà prorrogar el termini de sol·licitud o realitzar una segona convocatòria.  
S'ajuntarà a la sol·licitud la següent documentació, per duplicat:  
1. En el cas d'ajudes a persones o entitats que organitzen accions formatives:  
a) Documentació acreditativa de la identificació del sol·licitant.  
b) Fotocòpia compulsada de la targeta d'identificació fiscal.  
c) Memòria explicativa de les característiques de l'acció que s'ha de realitzar, que comprendrà, almenys, lloc i domicili de realització, calendari, horari, participants, relació del professorat i currículum, i el pressupost detallat.  
d) Declaració del sol·licitant del compte d'ingrés, acompanyada d'una certificació bancària sobre les dades d'aquesta.  
e) Declaració del sol·licitant sobre altres ajudes sol·licitades o concedides per a aquesta finalidad.  
f) Documentació acreditativa de trobar-se, el beneficiari, al corrent de les seues obligacions fiscals i davant la Seguretat Social.  
2. En el cas d'ajudes als alumnes assistents a accions formatives que se desplacen més de 20 km:  
a) Documentació acreditativa de la identificació del sol·licitant i de la seua situació laboral.  
b) Documentació acreditativa del seu lloc de residència.  
c) Documentació indicativa de l'acció formativa que se sol·licita.  
La memòria explicativa de l'acció formativa haura de comprendre els aspectes que permeten la seua valoració d'acord amb els criteris establerts en l'article setè.  
Article novè  
Els serveis territorials, vistes les sol·licituds i la documentació aportada, i efectuades les comprovacions necessàries en cada cas, elevaran un informe al director general de Producció Agrària i Pesca, qui realitzarà la valoració de les sol·licituds presentades i elevarà la seua proposta al conseller d'Agricultura, Pesca i Alimentació.  
Les accions formatives es finançaran a través dels pressuposts de la Generalitat Valenciana en cofinançament amb els pressuposts de la Unió Europea, d'acord amb la normativa reguladora del Fons Social Europeu.  
Les ajudes aprovades que es contemplen en aquesta ordre es finançaran a càrrec del programa 714.10 d'Ordenació i Millora de la Producció Pesquera, del pressupost de despeses de la Generalitat Valenciana, en el capítol quart, línia 401.  
Per a l'any 1995 l'import màxim serà de 32.534.663 PTA.  
Article deu  
Les entitats comunicaran als serveis territorials de la Conselleria d'Agricultura, Pesca i Alimentació la iniciació del curs, verificat açò es podrà pagar el 40% de l'import de la subvenció amb la presentació prèvia de l'aval bancari per l'esmentat import. El 60 % restant es pagarà una vegada presentada la justificació dels pagaments i l'acreditació, de la realització de l'activitat. Per part de la Conselleria d'Agricultura, Pesca i Alimentació es podrà en qualsevol moment comprovar el grau d'assistència i que el desenvolupament de les accions formatives impartides reunesquen els nivells d'assistència, qualitat i professionalitat adequats.  
Article onze   
Dins el mes següent a l'acabament de l'acció, el beneficiari presentarà en els serveis territorials de la Conselleria d'Agricultura, Pesca i Alimentació una sol·licitud de pagament, acompanyada de la següent documentació:  
1. En el cas d'ajudes a entitats o persones que organitzen accions formatives:  
a) Declaració de l'entitat organitzadora sobre el desenvolupament del curs, assistència a aquest i objectius assolits.  
b) Factures originals i justificants de pagament. Per despeses de gestió i organització, mitjançant declaració de l'entitat organitzadora es podrà justificar fins un 15% de l'import del curs, sense sobrepassar un màxim de 200.000 PTA.  
c) Fitxes de seguiment dels alumnes segons annex III.  
d) Acreditació del compliment de les obligacions fiscals i davant la Seguretat Social.  
2. En el cas d'ajudes econòmiques als alumnes assistents a les accions formatives, que es desplacen més de 20 km:  
a) Declaració del director del curs amb el vist-i-plau de l'entitat organitzadora sobre els dies d'assistència.  
Article dotze  
L'incompliment per part del beneficiari de qualsevol dels requisits, les condicions i la resta de circumstàncies que donaren lloc a l'atorgament de l'ajuda o la falta de justificació de la realització de l'activitat, donarà lloc a la incoació, per l'òrgan competent de la concessió de l'ajuda, del corresponent expedient que podrà finalitzar si s'escau amb la revocació total o parcial de la subvenció i l'obligació de reintegrar les ajudes percebudes. En la tramitació del procediment es garantirà en tot cas el dret de l'interessat a l'audiència.  
DISPOSICIONS ADDICIONALS  
Primera  
Es delega en el director general de Producció Agrària i Pesca l'exercici de la competència per a resoldre sobre la concessió de les ajudes, el qual dictarà la resolució a què es refereix l'article nové d'aquesta ordre.  
Segona  
Una vegada transcorreguts tres mesos des de la finalització de la convocatòria sense que hagués recaigut resolució expressa, es podrà entendre desestimada.  
DISPOSICIó DEROGATòRIA  
Queda derogada l'Ordre de 3 de març, de 1987, de la Conselleria d'Agricultura i Pesca, per la que s'estableixen ajudes econòmiques per a la realització de cursos de formació professional pesquera.  
DISPOSICIONS FINALS  
Primera  
S'autoritza la Direcció General de Producció Agrària i Pesca per a dictar tantes disposicions com calguen per al compliment d'aquesta ordre.  
Segona  
Aquesta ordre vigirà des del dia següent de la publicació en el Diari Oficial de la Generalitat Valenciana.  
València, 1 de març de 1995  
El conseller d'Agricultura, Pesca i Alimentació,  
JOSÉ MARíA COLL COMIN  
ANNEX I  
Conselleria d'Agricultura, Pesca i Alimentació  
Fons Social Europeu  
Sol·licitud d'ajuda per a accions formatives del sector marítimo-pesquer (d'acord amb l'Ordre d'1 de març de 1995, de la Conselleria d'Agricultura, Pesca i Alimentació).  
... amb DNI núm. ..., en representació de ..., amb CIF/DNI núm. ... amb domicili social en ... (...) carrer ... telèfon núm. ...  
EXPOSE:  
Que desitge organitzar un curs de ..., en les dates compreses entre el ... i el ..., per la qual cosa aporte la següent documentació:  
Documentació acreditativa de la identificació del sol·licitant.  
Fotocòpia compulsada de la targeta d'identificació fiscal.  
Memòria explicativa de les característiques de l'acció que s'ha de realitzar.  
Declaració del sol·licitant del compte d'ingrés, acompanyada d'una certificació bancària sobre les dades d'aquesta.  
Declaració del sol·licitant sobre altres ajudes sol·licitades o concedides per a aquesta finalitat.  
Documentació acreditativa de trobar-se el beneficiari al corrent de les obligacions fiscals i front a la Seguretat Social.  
Altres.  
Sol·licite que em siga concedida una subvenció de ... PTA d'acord amb l'Ordre d'1 de març de 1995, de la Conselleria d'Agricultura, Pesca i Alimentació.  
..., ... de ..... de 199..  
Signat  
DIRECCCIó GENERAL DE PRODUCCIó AGRàRIA i PESCA  
ANNEX II  
Conselleria d'Agricultura, Pesca i Alimentació  
Fons Social Europeu  
Sol·licitud d'ajuda per a accions formatives del sector marítimo-pesquer (d'acord amb l'Ordre d'1 de març de 1995, de la Conselleria d'Agricultura, Pesca i Alimentació).  
..., amb DNI núm. ..., amb domicili en ... (...) carrer ... núm. ... telèfon núm .  
...  
EXPOSE  
Que desitge realitzar un curs de ...en les dates compreses entre el ... i el ..., per la qual cosa aporte la següent documentació:  
Documentació acreditativa de la identificació del sol·licitant i de la seua situació laboral.  
Documentació acreditativa del seu lloc de residència.  
Documentació indicativa de l'acció formativa que se sol·licita.  
Altres.  
Sol·licite que em siga concedida una subvenció de ... PTA d'acord amb l'Ordre d'1 de març de 1995, de la Conselleria d'Agricultura, Pesca i Alimentació.  
..., ... de ... de 199..  
Signat  
DIRECCCIó GENERAL DE PRODUCCIó AGRàRIA i PESCA  
ANNEX III  
Conselleria d'Agricultura, Pesca i Alimentació  
Fons Social Europeu  
Fitxa de seguiment d'alumnes en formació  
Nom:  
Cognoms:  
DNI:  
Domicili:  
Població:  
Tel.:  
Empresa on treballa:  
Domicili:  
Població:  
Tel.:  
Lloc de treball que ocupe:  
Fix o eventual:  
Curs al qual he assistit:  
Lloc de realització:  
Duració:  
Entitat organitzadora:  
Empresa docent:  
Data d'assistència:  
Signatura de la persona interessada  
Vist i plau Entitat organitzadora  
Adjunteu-hi fotocòpia DNI de l'alumne/a